9. การจัดการ

  โครงสร้างการจัดการบริษัท ทรัพย์ศรีไทยคลังสินค้า จำกัด (มหาชน)

-   = ยังไม่มีผู้ดำรงตำแหน่ง

คณะกรรมการบริษัท

อำนาจหน้าที่

1.  ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติที่ประชุมผู้ถือหุ้นด้วยความซื่อสัตย์ สุจริต ระมัดระวังรักษาผลประโยชน์ของบริษัท
    และมีความรับผิดชอบต่อผู้ถือหุ้นโดยสม่ำเสมอ

2.  กำหนดนโยบายและทิศทางการดำเนินงานของบริษัท
    และกำกับควบคุมดูแลให้ฝ่ายจัดการดำเนินการให้เป็นตามนโยบายที่กำหนดไว้อย่างมีประสิทธิภาพ
    และประสิทธิผลเพื่อเพิ่มมูลค่าทางเศรษฐกิจสูงสุดให้แก่กิจการและความมั่งคั่งสูงสุดให้แก่ผู้ถือหุ้น

3.  ติดตามการดำเนินกิจการของบริษัทตลอดเวลา
    โดยจัดให้มีการควบคุมภายในและการตรวจสอบภายในอย่างมีประสิทธิผล

4.  แต่งตั้งมอบหมายให้กรรมการคนหนึ่งหรือหลายคนหรือบุคคลอื่นใดปฏิบัติการอย่างใดอย่างหนึ่งแทนคณะกรรมการ
    โดยมีข้อกำหนดและเงื่อนไขและข้อจำกัดต่าง ๆ
    อย่างใดหรือไม่ก็ได้ตามแต่คณะกรรมการจะเห็นสมควร ทั้งนี้เพื่อช่วยดูแลรายงานทางการเงิน
    ระบบการควบคุมภายใน และระบบการกำกับดูแลกิจการให้เป็นไปตามนโยบายที่กำหนดไว้

องค์ประกอบและการแต่งตั้ง

กรรมการจะต้องเป็นผู้มีความรู้ ความสามารถ
มีความตั้งใจและมีจริยธรรมในการดำเนินธุรกิจและต้องเป็นผู้ถือหุ้นของบริษัทอย่างน้อย 1 (หนึ่ง)
หุ้น และคณะกรรมการของบริษัทต้องถือหุ้นของบริษัทรวมกันไม่น้อยกว่า 1 ใน 5
ของจำนวนหุ้นจดทะเบียนที่จำหน่ายและเรียกชำระเงินได้แล้ว ทั้งนี้
กรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

การเลือกตั้งกรรมการของบริษัทให้กระทำโดยที่ประชุมผู้ถือหุ้น ซึ่งธนาคารไทยพาณิชย์ จำกัด
(มหาชน) ในฐานะผู้ถือหุ้นรายใหญ่เป็นผู้ดำเนินการสรรหากรรมการ ทั้งนี้ต้องเป็นไปตาม หลักเกณฑ์
และวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ในการเลือกตั้งกรรมการ อาจใช้วิธีออกเสียงลงคะแนนเลือกกรรมการเป็นรายบุคคล
    คราวละคน หรือคราวละหลายคนรวมกันเป็นคณะ หรือด้วยวิธีการอื่นใดก็ได้
    ตามแต่ที่ประชุมผู้ถือหุ้นจะเห็นสมควร แต่ในการลงมติแต่ละครั้ง
    ผู้ถือหุ้นต้องออกเสียงด้วยคะแนนที่มีตาม (1) ทั้งหมด จะแบ่งคะแนนเสียงแก่คนใด
    หรือคณะใดมากน้อยเพียงใดไม่ได้

(3) การออกเสียงลงคะแนนเลือกตั้งกรรมการให้ใช้เสียงข้างมาก หากมีคะแนนเสียงเท่ากัน
    ให้ประธานที่ประชุมเป็นผู้ออกเสียงชี้ขาด

คณะกรรมการตรวจสอบ

อำนาจหน้าที่

(1) สอบทานให้บริษัทมีรายงานทางการเงินที่น่าเชื่อถือ และเพียงพอ

(2) สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิผล

(3) สอบทานให้บริษัทปฏิบัติตามกฎหมายว่าด้วยหลักทรัพย์
    ข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจของบริษัท

(4) พิจารณาคัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

(5) พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

(6) จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

(7) ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

องค์ประกอบและการแต่งตั้ง

กรรมการตรวจสอบต้องเป็นกรรมการบริษัท
และมีคุณสมบัติตามหลักเกณฑ์ที่ตลาดหลักทรัพย์แห่งประเทศไทยกำหนด

การแต่งตั้งกรรมการตรวจสอบสามารถกระทำได้โดยที่ประชุมผู้ถือหุ้นหรือที่ประชุมคณะกรรมการบริษัท

คณะกรรมการบริหาร

อำนาจหน้าที่

คณะกรรมการบริหารมีอำนาจควบคุมดูแลกิจการของบริษัท ตามที่คณะกรรมการบริษัทมอบหมาย

องค์ประกอบและการแต่งตั้ง

คณะกรรมการบริหาร แต่งตั้งโดยคณะกรรมการบริษัท พิจารณาจากบุคคลที่มีความรู้ ความสามารถ
มีประสบการณ์ที่จะเป็นประโยชน์ต่อการดำเนินธุรกิจของบริษัท
มีความสนใจและมีเวลาให้กับกิจการของบริษัทอย่างเต็มที่
เพื่อบริหารควบคุมกิจการของบริษัทตามที่ได้มอบหมาย

คณะกรรมการของบริษัท

ชื่อ ตำแหน่ง

1. นายแก้วขวัญ วัชโรทัย * ประธานกรรมการ

2. นายสมโภชน์ อินทรานุกูล กรรมการ

3. นายประกิต ประทีปะเสน กรรมการ

4. นายประมุข สวัสดิ์มงคล กรรมการ

5. นายอุดม วัธนนัย * กรรมการ

6. นายนิมิตร เศวตไกรพ** กรรมการ

7. นายปรีชา แพร่ชินวงศ์** กรรมการ

8. นายมีชัย อังศุรัตน์ กรรมการ

9. นายจิรวุฒิ บุญศิริ ** กรรมการ

10. นางประไพ จารุจินดา กรรมการ

11. นายมีชัย คงแสงไชย** กรรมการ

12. นายโยธิน พิบูลย์เกษตรกิจ** กรรมการ

13. นายนิพนธ์ นำธวัช** กรรมการ

14. นายวัฒนา ยงสมิทธ์** กรรมการ

หมายเหตุ : * กรรมการอิสระซึ่งเป็นผู้ทรงคุณวุฒิและเป็นบุคคลภายนอกคือ นายแก้วขวัญ วัชโรทัย

และนายอุดม วัธนนัย มิได้เป็นลูกจ้างหรือพนักงานที่ได้รับเงินเดือนจากบริษัท หรือ

บริษัทที่เกี่ยวข้อง มีอิสระจากผู้ถือหุ้นรายใหญ่และถือหุ้นในบริษัทหรือบริษัทที่เกี่ยวข้อง

ไม่เกินร้อยละ 0.5 ของทุนจดทะเบียนที่ชำระแล้วและจะสามารถดูแลผลประโยชน์ของ

ผู้ถือหุ้นรายย่อยได้

** กรรมการผู้มีอำนาจลงลายมือชื่อแทนบริษัทคือ 2 ใน 7 คนนี้ลงลายมือชื่อร่วมกัน

และประทับตราสำคัญของบริษัท

คณะกรรมการตรวจสอบ

ชื่อ ตำแหน่ง

1. นายสมโภชน์ อินทรานุกูล ประธานกรรมการตรวจสอบ

2. นายอุดม วัธนนัย กรรมการ

3. นายประมุข สวัสดิ์มงคล กรรมการ

คณะกรรมการบริหาร

ชื่อ ตำแหน่ง

1. นายประกิต ประทีปะเสน ประธานกรรมการบริหาร

2. นายมีชัย อังศุรัตน์ กรรมการ

3. นางประไพ จารุจินดา กรรมการ

ผู้บริหาร

1. นายวัฒนา ยงสมิทธ์ กรรมการผู้จัดการ

2. นายสัมฤทธิ์ ตันติดิลกกุล รองกรรมการผู้จัดการ และรักษาการ ผู้จัดการฝ่ายบัญชีและการเงิน

3. นายวิจิตร ซุ่นทรัพย์ ผู้จัดการอาวุโสฝ่ายคลังสินค้า 1

4. นายนพดล ลีลาอารยสกุล รองผู้จัดการอาวุโสฝ่ายคลังสินค้า 1

และรักษาการผู้จัดการฝ่ายคลังสินค้า2/

  คลังเอกสาร

ค่าตอบแทนผู้บริหาร

ในปี 2543 เงินค่าตอบแทนกรรมการบริษัทจำนวน 15 คน เป็นค่าตอบแทนในรูปเบี้ยประชุมเป็นเงิน
2,265,000.00 บาท

เงินค่าตอบแทนกรรมการบริหาร จำนวน 3 คน เป็นค่าตอบแทนในรูปเบี้ยประชุม เป็นเงิน
234,000.00 บาท และเงินค่าตอบแทนผู้บริหารจำนวน 4 คน ประกอบด้วย เงินเดือน เบี้ยเลี้ยง
ค่าครองชีพ ค่าครองชีพพิเศษ และเงินสมทบกองทุนสำรองเลี้ยงชีพ รวมเป็นเงินทั้งสิ้น
8,897,644.50 บาท

การกำกับดูแลกิจการ

หน้าที่ ความรับผิดชอบของคณะกรรมการบริษัท

คณะกรรมการบริษัทตระหนักถึงหน้าที่และความรับผิดชอบในการกำกับดูแลกิจการของบริษัทเป็นอย่างดี
โดยได้กำหนดนโยบายและทิศทางการดำเนินงานของบริษัทให้ฝ่ายจัดการไปดำเนินการ
ซึ่งคณะกรรมการบริษัทจะติดตามกำกับดูแลการดำเนินการอย่างสม่ำเสมอให้เป็นไปตามกฎหมาย
วัตถุประสงค์ ข้อบังคับ มติที่ประชุมผู้ถือหุ้นของบริษัท ด้วยความซื่อสัตย์ สุจริต และระมัดระวัง
เพื่อให้เกิดผลประโยชน์สูงสุดแก่ถือหุ้น

คุณสมบัติของกรรมการบริษัท

เนื่องจากธนาคารไทยพาณิชย์ จำกัด (มหาชน)
เป็นผู้ถือหุ้นรายใหญ่ของบริษัทได้ดำเนินการสรรหากรรมการของบริษัท
เสนอต่อที่ประชุมผู้ถือหุ้นเพื่อขอมติแต่งตั้ง โดยที่ประชุมได้คำนึงถึง คุณสมบัติทั้งด้านความรู้
ความสามารถ ประสบการณ์ และมีจริยธรรมในการดำเนินธุรกิจ ไม่เคยมีประวัติเสียหาย
ทั้งนี้เพื่อประโยชน์ต่อการดำเนินธุรกิจของบริษัท
และกรรมการทุกท่านได้รับทราบหน้าที่ซึ่งพึงมีในการดำรงตำแหน่ง
กรรมการของบริษัทจดทะเบียนแล้ว

การประชุมคณะกรรมการบริษัท

คณะกรรมการบริษัทจัดให้มีการประชุมอย่างสม่ำเสมออย่างน้อยทุก 3 เดือน เพื่อ
ติดตามผลการดำเนินงานของบริษัท และรับทราบเรื่องที่สำคัญๆ
ในการดำเนินงานของฝ่ายจัดการโดยการจัดส่งหนังสือนัดประชุมพร้อมวาระการประชุมและเอกสารข้อมูลที่ต้องใช้ในการประชุมอย่างครบถ้วนเป็นการล่วงหน้าอย่างน้อย
7 วัน (ยกเว้นเป็นกรณีเร่งด่วนจะใช้โทรสาร หรือ FAX นัดหมาย
พร้อมจัดเอกสารให้ครบถ้วนก่อนมีการประชุม)
ทั้งนี้เพื่อให้คณะกรรมการสามารถจัดเวลาและเตรียมข้อมูลในการซักถามและเสนอแนะต่อที่ประชุมได้

การกำกับดูแลการดำเนินกิจการ

คณะกรรมการบริษัทได้จัดตั้งคณะกรรมการชุดย่อย คือ คณะกรรมการตรวจสอบ คณะกรรมการบริหาร
เพื่อช่วยดูแลระบบบริหารและระบบการควบคุมภายในให้เป็นไปตามนโยบายที่กำหนดไว้
ตลอดจนระบบการรายงานทางการเงิน
การปฏิบัติตามกฎหมายว่าด้วยหลักทรัพย์และตลาดหลักทรัพย์และกฎหมายอื่นที่เกี่ยวข้องกับธุรกิจของบริษัท
โดยคณะกรรมการบริษัทจะมีการติดตามการดำเนินการของบริษัทตลอดเวลาด้วย

อนึ่ง ขณะนี้บริษัทยังไม่มีการแต่งตั้งคณะกรรมการสรรหา คณะกรรมการกำหนดค่าตอบแทนกรรมการ
และบทบัญญัติเกี่ยวกับจรรยาบรรณทางธุรกิจ จริยธรรมทางธุรกิจ จริยธรรมของกรรมการ
ผู้บริหารและพนักงาน เนื่องจากองค์กรของบริษัทเป็นองค์กรขนาดเล็ก
การแต่งตั้งกรรมการหลายชุดจึงยังไม่เหมาะสม
และการควบคุมการตรวจสอบของบริษัทสามารถกระทำได้ง่าย
โดยใช้วิธีให้มีการรายงานตามความรับผิดชอบของแต่ละหน่วยงานอยู่ตลอดเวลา
ซึ่งหากต่อไปในอนาคตบริษัทมีการขยายองค์กรบริษัทจะดำเนินการตามแนวทางของตลาดหลักทรัพย์แห่งประเทศไทยให้ครบถ้วนสมบูรณ์ต่อไป

ความเหมาะสมในการดำรงตำแหน่งของคณะกรรมการ

กรรมการบริษัทได้ให้ความสนใจและให้เวลาอย่างเพียงพอในการติดตามการดำเนินงานของบริษัทโดยเข้าร่วมประชุมและให้ข้อเสนอแนะอย่างสม่ำเสมอ

กรรมการผู้จัดการของบริษัท ดำรงตำแหน่งเป็นกรรมการของบริษัทเพียงแห่งเดียว
จึงสามารถดำเนินธุรกิจของบริษัทได้อย่างเต็มที่
สำหรับกรรมการท่านอื่นมิได้ดำรงตำแหน่งในบริษัทที่มีความขัดแย้งทางผลประโยชน์กับบริษัทแต่อย่างใด
กรรมการทุกท่านจึงมีความเหมาะสมในการดำรงตำแหน่งกรรมการของบริษัท

ค่าตอบแทนกรรมการบริษัท

ได้มีการขออนุมัติจากที่ประชุมผู้ถือหุ้นของบริษัทและได้เปิดเผยไว้ในรายงาน ประจำปีของบริษัทด้วย
ตามแนวทางของตลาดหลักทรัพย์แห่งประเทศไทย

ความรับผิดชอบของคณะกรรมการบริษัทต่อการรายงานทางการเงิน

คณะกรรมการบริษัทรับผิดชอบต่อการเปิดเผยและรายงานทางการเงินของกิจการบริษัท
โดยดูแลให้ฝ่ายจัดการจัดทำงบการเงินและผลการดำเนินงานในรอบปีที่ผ่านมาด้วยข้อมูลที่เป็นจริงสมเหตุสมผล
ถูกต้อง ครบถ้วนเพียงพอ
ด้วยความรอบครอบเพื่อให้เป็นไปตามมาตรฐานการบัญชีที่กำหนดโดยสมาคมนักบัญชี
และผู้สอบบัญชีรับอนุญาตแห่งประเทศไทยและตามแนวทางที่สำนักงานกลต.และตลาดหลักทรัพย์แห่งประเทศไทยกำหนด
ทั้งนี้คณะกรรมการบริษัทได้ให้ความเป็นอิสระในการปฏิบัติหน้าที่ของผู้สอบบัญชีของบริษัทอย่างเต็มที่ใน
การตรวจสอบและแสดงความคิดเห็นต่อการดำเนินงานของบริษัท

การดูแลเรื่องการใช้ข้อมูลภายใน

มีการกำหนดเป็นคำสั่งของบริษัทให้ผู้บริหารและพนักงานที่เกี่ยวข้องกับการจัดทำงบการเงินทุกคน
หากมีการซื้อ-ขายหุ้นของบริษัท
ต้องรายงานให้กรรมการผู้จัดการ/หรือรองกรรมการผู้จัดการรับทราบภายใน 3
วันนับแต่มีการซื้อ-ขายหุ้น ผู้ใดไม่รายงานถือว่าเป็นการฝ่าฝืนคำสั่งของบริษัท
บริษัทจะพิจารณาโทษสถานหนัก

บุคลากร

  ---------------------- ---------------------- --------------------------- ----
  จำนวนพนักงานบริษัททั้งหมด ณ ฝ่ายคลังสินค้า/คลังเอกสาร   37                          คน
  วันที่ 31 ธันวาคม 2543                                                        
  จำนวน 47                                                                  
  คนโดยแบ่งตามฝ่ายดังนี้                                                         

                         ฝ่ายบัญชีและการเงิน        4                           คน

                         ฝ่ายปฏิบัติการ             6                           คน

                         รวม                    47                          คน
  ---------------------- ---------------------- --------------------------- ----

หมายเหตุ จำนวนดังกล่าวไม่รวมผู้บริหาร 4 คน

ค่าตอบแทนประกอบด้วยเงินเดือน เบี้ยเลี้ยง ค่าครองชีพพิเศษ เงินสมทบกองทุนสำรองเลี้ยงชีพ
รวมเป็นเงินทั้งสิ้น 10,109,933.16 บาท

บริษัทมีนโยบายพัฒนาพนักงานโดยจัดให้มีแผนสอนงาน
ส่งพนักงานเข้าร่วมอบรมและสัมมนาเพื่อเพิ่มพูนความรู้ความสามารถให้กับพนักงานทั้งในและนอกสถานที่กับหน่วยงานเอกชนและรัฐบาลเป็นประจำทุกปี